Source: http://www.chramec.sk/a/vzn-c-1-2020-147/?section=comments
Timestamp: 2020-08-11 03:54:45+00:00
Document Index: 2138429

Matched Legal Cases: ['§ 6', '§ 11', '§ 2', '§ 6', '§ 6', '§ 6']

VZN č. 1/2020 - Chrámec
VZN č. 1/2020
Pridané: 11.03.2020 | 8 čítaní / zobrazení
Obecné zastupiteľstvo v Chrámci, na základe ustanovenia § 6 ods. 2 a podľa ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanovením § 2 ods. 2 a § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších predpisov (ďalej len „zákon“), sa uznieslo na tomto všeobecne záväznom nariadení:
VŠEOBECNE ZÁVÄZNÉ NARIADENIE OBCE CHRÁMEC
o poplatku za znečisťovanie ovzdušia malým zdrojom na území obce Chrámec
Toto všeobecne záväzné nariadenie (ďalej len „nariadenie“):
upravuje podrobnosti vo veciach poplatku za znečisťovanie ovzdušia pre prevádzkovateľa malého zdroja na území Obce Chrámec (ďalej len „obec“);
upravuje náležitosti oznámenia vyplývajúce z ustanovenia § 6 ods. 4 zákona;
určuje spôsob výpočtu a výšku poplatku za znečisťovanie ovzdušia (ďalej len „poplatok“);
vyčleňuje malé zdroje, na ktorých prevádzkovateľov sa nevzťahuje oznamovacia povinnosť podľa ustanovenia § 6 ods. 4 zákona;
vyčleňuje malé zdroje, ktorým sa poplatok nebude vyrubovať;
sa vzťahuje na prevádzkovateľov malých zdrojov (ďalej len „prevádzkovateľ“), ak sú právnickými osobami alebo fyzickými osobami oprávnenými na podnikanie.
V zmysle zákona č. 137/2010 Z. z. o ovzduší v znení neskorších predpisov sa na účely tohto nariadenia rozumie:
ovzduším okolité ovzdušie v troposfére okrem ovzdušia v pracovných priestoroch podľa osobitného predpisu, do ktorých nemá verejnosť pravidelný prístup;
znečisťujúcou látkou akákoľvek látka prítomná v ovzduší alebo vnášaná do ovzdušia, ktorá má alebo môže mať škodlivé účinky na zdravie ľudí alebo životné prostredie, okrem látky, ktorej vnášanie do životného prostredia je upravené osobitným predpisom;
malým zdrojom ostatný technologický celok, plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého zdroja alebo stredného zdroja podľa prílohy č. 1 vyhlášky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov.
POVINNOSTI PREVÁDZKOVATEĽA VO VECIACH POPLATKU
Prevádzkovateľ je v zmysle príslušných ustanovení zákona povinný:
oznámiť obci každoročne do 15. februára za každý malý zdroj spotrebu palív a surovín, z ktorých znečisťujúce látky vznikajú a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín malého zdroja a o druhu a účinnosti odlučovacích zariadení v rozsahu vzoru oznámenia, tvoriaceho prílohu č. 1 tohto nariadenia;
pri zmene prevádzkovateľa je pôvodný prevádzkovateľ povinný zaplatiť okrem ročného poplatku určeného za znečisťovanie ovzdušia v predchádzajúcom roku aj poplatok za znečisťovanie ovzdušia v príslušnom roku, v ktorom malý zdroj prevádzkoval, než došlo k zmene prevádzkovateľa. Na tento účel pôvodný prevádzkovateľ do 15 dní od vykonania zmeny prevádzkovateľa podá obci oznámenie podľa článku 3 písm. a) tohto nariadenia potrebné na určenie poplatku za obdobie príslušného roka do vykonania zmeny prevádzkovateľa; súčasne oznámi aj dátum zmeny a identifikačné údaje nového prevádzkovateľa;
pri zániku malého zdroja je prevádzkovateľ povinný zaplatiť okrem ročného poplatku určeného za znečisťovanie ovzdušia v predchádzajúcom roku aj poplatok za znečisťovanie ovzdušia v príslušnom roku, v ktorom znečisťoval ovzdušie, než došlo k zániku zdroja. Na tento účel prevádzkovateľ oznámi obci zánik malého zdroja do 15 dní od jeho zániku a súčasne podá obci oznámenie podľa článku 3 písm. a) tohto nariadenia potrebné na určenie poplatku za obdobie príslušného roka.
OSLOBODENIE OD OZNAMOVACEJ POVINNOSTI A POPLATKOVEJ POVINNOSTI
Podanie oznámenia podľa článku 3 písm. a) tohto nariadenia a vyrubovanie poplatku sa nevzťahuje na prevádzkovateľa:
v zriaďovateľskej pôsobnosti obce;
stacionárneho zariadenia na spaľovanie palív s nainštalovaným súhrnným menovitým tepelným príkonom do 50 kW (0,05 MW);
ktorým je cirkevná organizácia, športová alebo iná záujmová organizácia (združenie, zväz, spolok, spoločnosť, klub a i.).
SPÔSOB VÝPOČTU A VÝŠKA POPLATKU
Poplatok prevádzkovateľa malého zdroja sa pre každý zdroj určuje na kalendárny rok paušálnou sumou do 663,87 € na základe údajov oznámených podľa článku 3 písm. a) tohto nariadenia, úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú takto:
technologické celky obsahujúce stacionárne zariadenia na spaľovanie palív s nainštalovaným súhrnným menovitým tepelným príkonom od 0,05 MW do 0,3 MW (výška poplatku úmerná spotrebe palív):
každých i začatých 1000 kg
čierne uhlie, koks, brikety
každých i začatých 1500 kg
(týka sa moderných technológií vykurovacích systémov na spaľovanie biomasy - drevná štiepka, pelety, slama a pod. ktorých emisie sú podľa technickej dokumentácie na úrovni emisií plynových kotlov)
každých i začatých 10000 kg
každých i začatých 10000 m3
iné plynné palivo
chov hospodárskych zvierat s projektovaným počtom chovných miest:
ba) ošípané s hmotnosťou nad 30 kg od 50 do 500
bb) prasnice od 20 do 100
bc) hydina od 1000 do 5 000
bd) hovädzí dobytok od 20 do 200
be) ovce od 500 do 2 000
bf) kozy od 20 do 100
bg) kone od 20 do 300
bh) kožušinové a iné obdobné úžitkové zvieratá od 200 do 1 500
- ročný poplatok je 50,00 €
ostatné technológie nepatriace do kategórie veľkých a stredných zdrojov podľa prílohy č. 1 vyhlášky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov – ročný poplatok je 60,00 €;
plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov:
od 200 m2 (vrátane) do 500 m2
500 m2 (vrátane) a viac
Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia na území obce.
Starosta obce si vyhradzuje právo v osobitných prípadoch, po zvážení konkrétnych skutočností, stanoviť poplatok odlišne ako je to vyššie uvedené.
SPÔSOB PLATENIA POPLATKU
Obec preskúma údaje uvedené v oznámení prevádzkovateľa a vydá rozhodnutie, v ktorom určí ročný poplatok za znečisťovanie ovzdušia v predchádzajúcom roku (v prípade zmeny/zániku prevádzkovateľa určí poplatok za znečisťovanie ovzdušia v príslušnom roku, v ktorom zdroj prevádzkoval, než došlo k jeho zmene/zániku), výšku a termíny splátok poplatku a ďalšie podmienky týkajúce sa poplatkovej povinnosti prevádzkovateľa..
Za nesplnenie povinnosti uvedenej v článku 3 písm. a), b) a c) uloží obec prevádzkovateľovi pokutu do 663,87 €.
Pokutu podľa odseku 1) možno uložiť do jedného roka odo dňa, kedy sa obec o porušení povinnosti dozvedela, najneskôr do troch rokov od porušenia tejto povinnosti.
Pokuta uložená podľa odseku 1) je príjmom rozpočtu obce.
Na tomto nariadení sa uznieslo Obecné zastupiteľstvo v Chrámci dňa 10.03.2020, uznesením č. 3/2020
Toto nariadenie nadobúda účinnosť dňa 26.03.2020
V Chrámci dňa 11.03.2020
Vyvesené: 11.03.2020 Zvesené: